SGP ส่งบ.ย่อยตั้งบริษัทใหม่ในบังคลาเทศ ลุยธุรกิจค้าก๊าซปิโตรเลียม
SGP ส่งบ.ย่อยจัดตั้งบริษัทใหม่ในบังคลาเทศ "PACIFIC GAS BANGLADESH LIMITED" ลุยธุรกิจค้าก๊าซปิโตรเลียม
26 มิ.ย. 2561

บริษัท สยามแก๊ส แอนด์ ปิโตรเคมีคัลส์ จำกัด (มหาชน) หรือ SGP เปิดเผยว่า ที่ประชุมคณะกรรมการบริษัทอนุมัติให้ Siamgas Global Investment Pte. Ltd. (SGI) ซึ่งเป็นบริษัทย่อยในประเทศสิงคโปร์ที่บริษัทถือหุ้นร้อยละ 100 เข้าร่วมลงทุนในบริษัทที่จัดตั้งขึ้นใหม่ในประเทศบังคลาเทศ
ทั้งนี้ SGI ได้ดำเนินการจัดตั้งบริษัทย่อยแล้วภายใต้ชื่อ PACIFIC GAS BANGLADESH LIMITED เพื่อดำเนินธุรกิจค้าผลิตภัณฑ์ก๊าซปิโตรเลียม ในประเทศบังคลาเทศ มีทุนจดทะเบียน 4,000 ล้านทากา หรือประมาณ 1,566 ล้านบาท โดย SGI ถือหุ้นร้อยละ 90 และ ADVANCED EQUIPMENT LIMITED ถือหุ้นร้อยละ 10
โดยแหล่งเงินลงทุนครั้งนี้จะมาจากเงินกู้ยืมสถาบันการเงินและเงินทุนหมุนเวียนของบริษัท